
sessió 12: codisseny de la comunitat d’incubació de 
Coòpolis des del reciclatge i els makers. 

Data: 27 de maig de 2019 | Horari: Hora: 11.30h-13.30h | Lloc: Hangar (Carrer Emilia Coranty 

16; Sant Martí, Barcelona) 


Nombre d’assistents: 8 

Entitats a les que estan vinculades: Ateneus 
Gràcia, Barcelona Activa, Twistab, Fablab, 
Ajuntament de Barcelona-departament TICS, 
Hangar, UPC. 

Dinamització: Wouter Tebbens (femProcomuns) 
i Sandra Erill (Labcoop) 

Pilars de sostenibilitat treballats: comunitat, 
compartir, governança, recursos, producció 

Preguntes de la sessió: 

• Quines oportunitats i facilitats pot oferir la 

incubadora per impulsar projectes 
d’economia circular i maker? En el bloc 
8 i en el futur bloc 4. 

• Com podem posar-ho en pràctica i que es 

podria auto-produir? En el bloc 8 i en el 
futur bloc 4. 

Descripció breu de la sessió: 

Per tractar la qüestió del paper del 
prototipat i l’economia circular en la futura 
comunitat d’incubació; es va fer una sessió a la 
seu de d’Hangar. En aquesta sessió vam 
començar compartint un breu resum d’aquells 


aspectes més rellevants que havien sorgit en 
sessions anteriors, posant sobretot èmfasi en 
aspectes entorn a l’espai, el mobiliari i 
tecnologies lliures. 

La primera dinàmica va ser de presentació, es 
va demanar als participants posar-se en cercle i 
al mig vam distribuir imatges d’objectes i 
paisatges diversos. I vam demanar a les 
persones participants que es presentessin a 

través de les imatges “Em dic.vinc de 

.i he escollit aquesta imatge o aquestes 

per què sóc una persona.(qualitat 

personal)”. 

En la part central de la sessió vam abordar 
quines oportunitats de generar economia circular 
i quin per pot tenir la comunitat d’incubació en 
detectar-les. I com pot la comunitat d’incubació 
auto produir i posar-ho en pràctica. 

En aquesta part central de la sessió vam 
demanar imaginar-nos en els dos escenaris 
físics, en el més immediat en el bloc 8 i en el 
bloc 4 en un escenari més a mig -llarg termini. 
Aquestes preguntes les vam treballar amb la 
dinàmica del rellotge, afavorint també el debat i 
reflexió entre les diferents persones participants. 






■ Codisseny incubació Coòpolis ■ Sessió 12 ■ 



Resultats 

[apunts presos a la sessió, corregits, reorganitzats, ampliats amb allò recollit en llenços, postits, etc] 
https://pad.femprocomuns.cat/codissenyic270519 

Conclusions destacables 

Qui incubar 

• Es comenta que es podria tenir una pre-incubadora on persones amb idees a concretar podrien 
gestar projectes. Obrir la incubadora a persones particulars que no tenen un projecte molt 
elaborat. 

Espai 

[característiques de l’espai, equipaments que té, condicions d’accés, usos, recursos compartits, ...] 

• Visibilitat, que sigui un espai permeable, obert, que es vegi des de fora que està passant a dins. 
Si cal la incubadora ha de sortir fora, tenir vincles amb els nodes dels barris, fer vincles amb 
espais ja existents. 

• Es considera que s'ha de pagar pels serveis bàsics, però la quota ha de ser accessible. 

• En la part de co/autoproduir certes infraestructures o serveis de la comunitat, es necessitarien 
relacions estables i no només temporals. 

• Connectar amb grups de consum per mancomunar la compra de materials...grups de consum 
interns i externs. 

• És important disposar de magatzems de materials, eines i maquinari. O utilitzar de forma 
compartida amb projectes de Can Batlló. Tenir en compte projectes com la fusteria en l’elaboració 
de mobiliari, i identificar altres proveïdors de proximitat. 

• Contemplar el tema d’energies renovables a nivell d’espai i altres elements de la comunitat 
d’incubació. 

Altres recursos 

[dinamització, activitats conjuntes, recursos tecnològics, ...] 

• Crear una wiki amb materials disponibles (catàleg), informacions concretes i on també poden 
haver-hi materials pràctiques dels projectes makers., tipus guia on estigui definida la metodologia 
i els materials necessaris per tal que es puguin autoproduir qui vulgui. 

• Realitzar i promoure pràctiques i tallers d’ecodisseny, dinamitzades per gent del sector de 
l'economia circular. 

• Es planteja oferir assessoria en models de negoci: molts projectes necessiten ajuda sobre 
models de negoci, treballar "en obert" és un repte per molts i requereix assessorament, 
acompanyament. Per un costat els projectes incubats ho necessiten i per l'altra els projectes 
participants podrien esdevenir en nous referents. 

• La metodologia de codi obert ha d'estar present. 

• Es parla de generar un còrner d’intercanvi i reparació (i fer xarxa entre les diferents iniciatives), 
cal veure com es dóna sortida a la reutilització. I cal seguir treballant en la sensibilització de la 
ciutadania sobre materials reutilitzats i circuits d'economia circular (com p.e. eReuse). La 
comunitat de incubació podria tenir satèl·lits locals de reutilització. 

• Generar espais oberts per la fabricació digital i artesanies per fer prototipatge i producció a molt 
petita escala. Complementar amb partners de producció, per fer produccions més grans o 
possiblement en massa. 

• En el bloc 4 sobretot disposar d’espais diàfans, espai pensat per ocupar amb diferents usos, 
espais que facilitarien a projectes més artístics i projectes més grans. A vegades els estudiants 
busquen espais per fer prototips. 

• Mitjans de comunicació autogestionaris que facin difusió de la comunitat. 


Comunitat 

[organització, bones pràctiques, regles i normes, governança, iteració del codisseny, foment de 
la col·laboració, pertinença ...] 


• Es considera que la comunitat d’incubació ha d’atraure i incorporar projectes de fora, no es pot 
convertir en una comunitat endogàmica. 

• Vincular la comunitat amb escoles, residències, com a potencials compradors de productes 
maker, mobiliari etc. Conèixer les necessitats de l’entorn en aquest sentit. 


Altres conclusions de la sessió 

[que no estiguin en els apartats anteriors] 

• És important una tasca d’identificació de necessitats i oportunitats de l'ecosistema Coòpolis i 
entorn de forma continuada, per conèixer les necessitats agregades dels membres de la 
comunitat d'incubació, de grups de consum de la ciutat, de la XES que de forma combinada podria 
fer sostenible la producció per necessitats internes i externes de productes ecosostenibles de 
petita escala. Es reconeix que per produir un producte a mida per una persona el cost és 
normalment inassumible a preus de mercat i per tant és necessari consensuar un producte a mida 
de petita escala. 

• També és important identificar les oportunitats de col·laboració amb proveïdors de proximitat 
dins del barri/ciutat/regió segons quins productes i serveis específics que es requereixen. 

• Escalar els prototips que s'han fet pel bloc 8 a una major escala en el bloc 4. 

Continuïtat 

• Elements a destacar per al codisseny de la comunitat d’incubació o per treballar en properes 
sessions. 

• Triar quins sectors es vol tenir en compte en la comunitat d’incubació. Veure on hi ha 
buits, promoure la diversitat i complementarietat. (sector més industrial i artístic per exemple) 
Utilitzar aquests sectors com criteris de selecció de projectes. 

• Espai físic i incloure en el programa d'activitats per atraure persones i projectes 
implicats en l'economia circular i maker. 

• Seguir treballant en la identificació de necessitats i oportunitats a intercooperar o co 
produir amb actors de proximitat (barri/ciutat/regió/...) 

• Consensuar el disseny de productes de eco-disseny per fer sostenible el seu disseny i 
realització en lots. 

• Considerar la possibilitat de tenir una pre-incubadora en un context més flexible i 
accessible a la participació. 

• Consensuar l'ús de moneda(s) social(s) abans que banc del temps: el temps no funciona 
bé com a moneda per produir i intercanviar productes. 

• l'Autoproducció de infraestructures i serveis estables de la incubadora requereixen 

relacions estables amb persones i col·lectius expertes; això necessita consideració en el model de 
la incubadora. 



